**Dobeles novada domes saistošo noteikumu Nr.25**

**“Dobeles novada iedzīvotāju padomes nolikums ”**

**paskaidrojuma raksts**

|  |  |
| --- | --- |
| **Sadaļas nosaukums** | **Sadaļas paskaidrojums** |
| **1.Mērķis un nepieciešamības pamatojums.** | Saistošo noteikumu mērķis ir ar ārējo normatīvo aktu noteikt tiesisko regulējumu, kas pēc iespējas vairāk un pilnīgāk nodrošinātu Dobeles novada administratīvajā teritorijā ietilpstošo administratīvi teritoriālo vienību (pilsētu un pagastu) (turpmāk – teritoriālo vienību) iedzīvotāju kopienu pārstāvniecību un iesaisti pašvaldības darbībā, nosakot kārtību, kādā iedzīvotāju kopienas var izveidot attiecīgās teritoriālās vienības iedzīvotāju konsultatīvo padomi. |
| **2. Fiskālā ietekme uz pašvaldības budžetu.** | 2.1. Noteikumu īstenošanas fiskālās ietekmes prognoze uz pašvaldības budžetu – noteikumu izpilde notiks pašvaldības kārtējā gada budžeta ietvaros:  2.1.1. uz ieņēmumu daļu nav attiecināms;  2.1.2. izdevumu daļa nav precīzi aprēķināma, jo atkarīga no ierosinājumu skaita;  2.1.3. nav paredzēta ietekme uz citām pozīcijām budžeta ieņēmumu vai izdevumu daļā.  2.2. Nav nepieciešami papildus resursi sakarā ar jaunu institūciju vai darba vietu veidošanu, lai nodrošinātu saistošo noteikumu izpildi. |
| **3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekmi uz konkurenci.** | 3.1. Sociālā ietekme – ir iespēja uzlabot, atkarīga no iedzīvotāju aktivitātes.  3.2. Ietekme uz vidi – ir iespēja uzlabot, atkarīga no iedzīvotāju aktivitātes.  3.3. Ietekme uz iedzīvotāju veselību – ir iespēja uzlabot, atkarīga no iedzīvotāju aktivitātes.  3.4. Ietekme uz uzņēmējdarbības vidi pašvaldības teritorijā – nav precīzi aprēķināma, jo atkarīga no iedzīvotāju aktivitātes. Noteikumi neatstās tiešu ietekmi uz uzņēmējdarbības vidi pašvaldības teritorijā.  3.5. Ietekme uz konkurenci – nav attiecināms. |
| **4. Ietekme uz administratīvajām procedūrām un to izmaksām gan attiecībā uz saimnieciskās darbības veicējiem, gan fiziskajām personām un nevalstiskā sektora organizācijām, gan budžeta finansētām institūcijām.** | 4. 1. Nav paredzētas papildus administratīvo procedūru izmaksas.  4.2. Izsludinātie noteikumi tiks publicēti oficiālajā izdevumā "Latvijas Vēstnesis". Noteikumi tiks publicēti pašvaldības informatīvajā izdevumā un oficiālajā pašvaldības tīmekļvietnē, vienlaikus nodrošinot atbilstību oficiālajai publikācijai norādot atsauci uz oficiālo publikāciju atbilstoši [Pašvaldību likuma](https://likumi.lv/ta/id/336956-pasvaldibu-likums#_blank) [47. panta](https://likumi.lv/ta/id/336956-pasvaldibu-likums#_blank) astotajai daļai. |
| **5. Ietekme uz pašvaldības funkcijām un cilvēkresursiem** | 5.1. Noteikumi ir izstrādāti pašvaldības autonomo funkciju labākai nodrošināšanai.  5.2. Saistošo noteikumu izpilde notiks iesaistot esošos cilvēkresursus. Pašvaldībā papildus institūcijas un štata vietas netiks radītas. |
| **6.Izpildes nodrošināšana** | Noteikumu izpildi nodrošina pašvaldības administrācija. |
| **7. Prasību un izmaksu samērīgumu pret ieguvumiem, ko sniedz mērķa sasniegšana.** | Noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir piemēroti leģitīmā mērķa sasniegšanai un tās rīcība ir atbilstoša. |
| **8. Izstrādes gaitā veiktās konsultācijas ar privātpersonām un institūcijām.** | 8.1. Noteikumu izstrādes procesā notikušas konsultācijas ar to izpildes nodrošināšanā iesaistītajām institūcijām un privātpersonām.  8.2. Sabiedrības līdzdalības veids – informācijas publicēšana pašvaldības tīmekļvietnē un iesniegto priekšlikumu izvērtēšana.  2023.gada 30.jūnijā un 24.jūlijā saņemti privātpersonu iesniegumi, kuri daļēji ņemti vērā.  Nav ņemti vērā šādi privātpersonu priekšlikumi:   1. papildināt Noteikumu 10.punktu nosakot, ka par Padomes locekļiem nevar būt pašvaldības administrācijas struktūrvienību un pašvaldības iestāžu vadītāji. Priekšlikums nav ņemts vērā, jo Pašvaldību likuma 58.panta ceturtajā daļā ir izsmeļoši uzskaitītas personas, kuras nevar būt par Padomes locekļiem. 2. Noteikumu 11.punktā nenoteikt iedzīvotāju skaitu, kuri izvirza padomes kandidātu. Priekšlikums netika atbalstīts, jo minimālā to iedzīvotāju skaita nenoteikšana, kuri izvirza padomes kandidātu, nenodrošina to, ka iedzīvotāji atbalsta padomes kandidātu un padomes kandidāts varētu paust iedzīvotāju viedokli. 3. Precizēt Noteikumu 36.punktu, paredzot, ka 36.punktā minētās juridiskās personas pārstāv to pārstāvji. Priekšlikums netika atbalstīts, jo biedrību un nodibinājumu pārstāvības nosacījumi ir noteikti Biedrību un nodibinājumu likumā, savukārt komersantu pārstāvības nosacījumi ir regulēti Komerclikumā. 4. Precizēt Noteikumu 40.punktu nosakot, ka informācija par gaidāmo Padomes sēdi publicējama septiņas dienas pirms sēdes norises. Šāda termiņa noteikšana var ierobežot Padomes iespējas operatīvi risināt iedzīvotāju intereses skarošus jautājumus. 5. Priekšlikums izvērtēt Noteikumu 44.punkta būtību, tajā skaitā Domes priekšsēdētāja lēmumu pieņemšanas pamatotību. Priekšlikums nav ņemts vērā, jo nav definēta priekšlikuma būtība. Domes priekšsēdētāja pilnvaras ir noteiktas “Pašvaldību likumā”.   8.3. Noteikumu projekts publicēts pašvaldības tīmekļvietnē no 2023. gada 12. jūlija līdz 2023. gada 27. jūlijam. |

Domes priekšsēdētāja vietnieks G.Safranovičs